تورکیه پرزیدنت رجب طیب اردوغان، بؤلوچو ترور تشکیلاتی پ.ک.ک تروریست‌لره یالنیز آلمانیانین یاتاق‌لیق ائتدیگینی سؤیله‌دی.
پرزیدنت و عدالت و قالخینما پارتیسی گنل باشقانی اردوغان، ریزه‌ده پارتی اوستان مشورت مجلیسی توپلانتیسیندا ائتدیگینی دانیشمادا، ترور موضوعسونا توخوندو.
آلمانیادا کئچن آی باش ناظیرلیک بیناسی قارشی‌سیندا بیر آفیش‌ده، روسیا پرزیدنتی پوتین، سعودی عربیستانی کرا‌لی سلمان و اردوغانین شکیلی‌نین قویولدوغونو و "بو دیکتاتورلاری اؤلدورن بو اوتوموبیلی آلیر" ایفاده‌سی‌نین یئر الدیغینی خاطیرلا‌دان اردوغان،
"بو تابلو اطرافیندا کیم وار آلمان پولیسی وار باشباخانلیق قارشی‌سیندا اولور، آلمان پولیسی بونو ایزلییر. تورکیه‌ده بونا بنزر بیر شئی بون‌لارین ائتدیگی کیمی اولدو مو؟ اولمادی. بونجا ایلدیر بیزیم 3 میلیون اینسانیمیز آلمانیادا، پیس‌لیک اولا‌راق نه گؤردونوز؟ یالنیز تروریست‌لره بو آلمانیا یاتاق‌لیق ائدیر. ' دئدی.
آلمانیا باش ناظیری آنگلا مرکله داها اوّل 4 مین 500 تروریستله علاقه‌دار پرونده وئردیگینی خاطیرلا‌دان اردوغان،
"4 مین 500 تروریست پرونده‌ وئردیم اولارا جواب آلدیغیمیز یوخ‌دور. اولار، بیزده بیر تروریست اولدوغو زامان" بونو وئرین "(دئییر). سن بیر گؤندر باخاق. سن‌دکی تروریست‌لری گؤندرمیرسن، قیدیات‌دان کئچمیش تروسیتلری سن بیزدن ایستییرسن. سنده محکمه وارسا تورکیه‌ده ده محکمه وار. محکمه قراری وئریر اونا گؤره بیز حرکت ائدیریک. بیزیم آنلاییشیمیز دا بو. اؤیرنه‌جکسن بعضی شئی‌لری "ایفاده‌لرینی ایستیفاده ائتدی.
